text: [{"text_idx": "#000002", "text": "15.500 kro\u0301nur komu inn til Sclerosufelagi\u00f0"}, {"text_idx": "#000003", "text": "Til Flaggdagsrenningina, sum Bragdi\u00f0 skipar fyri, hevur seinni a\u0301rini veri\u00f0 m\u00f8guligt at melda til heilsurenning, sum er fyri tey, sum fegin vilja r\u00f8ra seg, uttan at kappast. I\u0301 a\u0301r var heilsurenningin eisini a\u0301 skra\u0301nni Flaggdagin, og hesa fer\u00f0 var renningin i\u0301 samstarvi vi\u00f0 Sclerosufelagi\u00f0."}, {"text_idx": "#000004", "text": "Lutt\u00f8kugjaldi\u00f0 fo\u0301r o\u0301skert til Sclerosufelagi\u00f0 og eisini var m\u00f8guligt hja\u0301 \u00f8llum, sum melda\u00f0u til, at lata felagnum stu\u00f0ul. Sclerosufelagi\u00f0 gj\u00f8rdi no\u0301gv burturu\u0301r Flaggdagin og tey h\u00f8vdu sett telt upp vi\u00f0 ma\u0301l\u00f8ki\u00f0 ni\u00f0ri a\u0301 Kongabru\u0301nni, har tey bjo\u0301\u00f0a\u00f0u \u00f8llum ein drekkamunn. Undirt\u00f8kan fyri renningini var go\u0301\u00f0 og somulei\u00f0is komu no\u0301gv inn i\u0301 telti at heilsa uppa\u0301 og solei\u00f0is kundi Sclerosufelagi\u00f0 varpa ljo\u0301s a\u0301 sju\u0301kuna og ta\u00f0, sum fylgir vi\u00f0."}, {"text_idx": "#000005", "text": "Inn komu 15.500 kr og i\u0301 go\u0301\u00f0ve\u00f0rinum ma\u0301nadagin var kekkurin handa\u00f0ur formanninum og kassameistaranum. Innkomnu pengarnir fara til gransking og stu\u00f0ul til sclerosusju\u0301k og onnur tilt\u00f8k, i\u00f0 kunnu betra og l\u00e6tta um hja\u0301 sclerosusju\u0301klingum."}, {"text_idx": "#000006", "text": "Bragdi\u00f0 og Sclerosufelagi\u00f0 hava gj\u00f8rt av, at samstarvi skal halda fram solei\u00f0is, at komandi Flaggdagsrenningar eisini umfata heilsurenning, har innkomni peningurin fer til Sclerosufelagi\u00f0."}, {"text_idx": "#000008", "text": "Saman sum eitt li\u00f0 kempa vit mo\u0301ti sclerosu"}]